Document ID: 31999D0204

Odločba Komisije
z dne 25. februarja 1999
o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost
(notificirano pod dokumentarno številko K(1999) 417)
(Besedilo velja za EGP)
(1999/204/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 8 Direktive,
ker Odločba Komisije 92/452/EGS [2], kakor je bila nazadnje spremenjena z Odločbo 97/249/ES [3], uvaja seznam odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost;
ker so pristojne veterinarske službe Avstralije, Kanade in Združenih držav Amerike predložile zahtevke za spremembo seznamov uradno odobrenih skupin na njihovih ozemljih, odobrenih za izvoz zarodkov domačega goveda v Skupnost; ker je torej treba spremeniti seznam odobrenih skupin; ker je Komisija prejela zagotovila o skladnosti z zahtevami iz člena 8 Direktive 89/556/EGS;
ker se je seznam odobrenih skupin za zbiranje in pridobivanje iz Priloge k Odločbi 92/452/EGS večkrat spremenil; ker je torej primerno, da se ta seznam združi ob upoštevanju sprememb, opravljenih od sprejema te odločbe;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Skupine za zbiranje in skupine za pridobivanje zarodkov, naštete v Prilogi, se odobrijo za izvoz zarodkov domačega goveda v Skupnost.
Člen 2
Priloga k Odločbi 92/452/EGS se nadomesti s Prilogo k tej odločbi.
Člen 3
Ta odločba je naslovljena na države članice.
V Bruslju, 25. februarja 1999

Labels: 0
3
16
6